Vojenská politická akadémia Klementa Gottwalda (Bratislava)

Vojenská politická akadémia Klementa Gottwalda (skratka VPA KG, v rokoch 19721974 pod názvom Vojenská politická akadémia (v Bratislave)) bola vojenská politická škola v Bratislave v rokoch 19721989. Po nežnej revolúcii VPA KG zanikla 31. decembra 1989 premenovaním na Vysokú vojenskú pedagogickú školu (VVPŠ). Sídlom VPA KG (19721989) a VVPŠ (1993) boli Kutuzovove kasárne () v Bratislave. V roku 1993 bola VVPŠ zlúčená s Vysokou vojenskou technickou školou v Liptovskom Mikuláši (tá bola zriadená 1. september 1973). Táto škola od 30. júna 2004 už ako Akadémia ozbrojených síl generála Milana Rastislava Štefánika v Liptovskom Mikuláši plní úlohu štátnej vojenskej vysokej školy na Slovensku.

História 
Po zrušení Vojenskej politickej akadémie Klementa Gottwalda v Prahe vznikla dňom 1. septembra 1969 tzv. spoločenskovedná fakulta v Bratislave, tvoriaca súčasť brnianskej Vojenskej akadémie Antonína Zápotockého (v súčasnosti Vojenská akademie v Brně). Dňom 31. augusta 1972 bola táto fakulta zrušená a na jej základe 1. septembra 1972 vznikla premenovaním Vojenská politická akadémia v Bratislave. Škola mala fakulty: vojensko-politickú, vojensko-pedagogickú a Vysokú vojenskú politickú školu. V roku 1974 bol škole udelený čestný názov „Klementa Gottwalda“. 1. septembra 1979 bola Vysoká vojenská politická škola zrušená a existujúce dve fakulty vojensko-politická a vojensko-pedagogická boli premenované na vojenskopolitickú fakultu vysokoškolskej prípravy a vojenskopolitickú fakultu postgraduálnej prípravy. Archívny fond VPA KG je uložený vo Vojenskom archíve v Trnave.

Zameranie a štruktúra 
VPA KG pripravovala kádre pre výkon základných funkcií v politickom aparáte z radov absolventov RDŠ, DDŠ, VSOŠ s praxou a absolventov VG JŽ bez praxe. Od roku 1980 aj z radov absolventov civilných stredných škôl, vo vojenskopolitickom štúdiu v dobe trvania 4 rokov a kádre pre výkon vyšších funkcií v politickom aparáte z radov dôstojníkov – absolventov fakulty vojensko-politickej vysokoškolskej prípravy VPA KG a aj absolventov VVŠ druhov vojsk a služieb v postgraduálnom štúdiu v dobe trvania 3 rokov.

Od roku 1980 VPA KG udeľovala aj titul Doktor sociálno-politických vied (skr. RSDr.; lat. rerum socialium doctor alebo rerum societatis doctor).

V rámci školy existovali katedry: taktiky a operačného umenia, marxisticko-leninskej filozofie, politickej ekonómie, vedeckého komunizmu, stranicko-politickej práce, pedagogiky a psychológie (na prelome 70. a 80. rokov sa rozdelila na dve samostatné katedry), Dejín MRH (Dejiny medzinárodného robotníckeho hnutia) a ZSSR, dejín KSČ a ČSSR, dejín vojen a vojenského umenia, kultúry, jazykov a telesnej výchovy.

Vedenie 
 V máji 1971 bol ako náčelník vojenskopolitickej fakulty (spoločenskovedná fakulta bola oficiálne premenovaná na vojenskopolitickú až v roku 1972) uvedený Jozef Belas, ktorého vtedy prezident republiky povýšil do hodnosti generálmajora. Belas bol vtedy aj zástupca náčelníka-rektora Vojenskej akadémie Antonína Zápotockého a poslancom Federálneho zhromaždenia.

 Náčelníkom VPA KG počas celej doby jej existencie (19721989) bol PhDr. Jiří Reindl, CSc. (najskôr plk. gšt., od 1. októbra 1972 genmjr. a od 1. mája 1980 genpor.).

Významní študenti a absolventi 
 bývalý minister školstva Česka (20142015) Marcel Chládek 
 bývalý minister obrany SR František Kašický

Referencie

Iné projekty 
.

 
Školy v Bratislave
Vojenské školy v Česko-Slovensku
Zaniknuté školy na Slovensku